
ΤΕΥΧΟΣ ΔΕΥΤΕΡΟ 


Αρ 


. Φύλλου 3535 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ή μη της τροποποίησης του Κανονισμού 
Εσωτερικής Υπηρεσίας του Ειρηνοδικείου Βασιλι¬ 
κών, που επήλθε με την υπ'αριθμ. 7/2016 απόφα¬ 
ση της Ολομέλειας αυτού. 

2 Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Αλε¬ 
ξανδρούπολης, που επήλθε με την υπ' αριθμ. 
1/2016 απόφαση της Ολομέλειας αυτού. 


ΑΠΟΦΑΣΕΙΣ 

Αριθμ. απόφ. 29/2017 (1) 

Έγκριση ή μη της τροποποίησης του Κανονισμού 
Εσωτερικής Υπηρεσίας του Ειρηνοδικείου Βασι¬ 
λικών, που επήλθε με την υπ' αριθμ. 7/2016 από¬ 
φαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μάίου 2017, ημέρα Πέμπτη και ώρα 10.ΟΟ', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 

1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10)Ευγενία Προγάκη, 11) Αγγελική Αλειφεροπούλου, 
12)Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) Γεώργιος Λέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δημήτριος 


Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 42) 
Γεώργιος Παπανδρέου, Αρεοπαγίτες. Κωλύονται και δεν 
παρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή της 
παρούσας σαράντα (43), δηλαδή είναι παρόντα περισσό¬ 
τερα από τα μισά μέλη της, άρα υπάρχει η προβλεπόμενη 
από το νόμο απαρτία (άρθρο 14 παρ. 5 του ν. 1756/1988, 
όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίου 2017 έγγραφης πρόσκλησης 
της Π ροέδρου του Αρείου Πάγου, προς τους υπηρετούντες 
στον Άρειο Πάγο δικαστικούς λειτουργούς (άρθρο 14 παρ. 
2 εδ. α' ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκριση 
ή μη της υπ' αριθμ. 7/2016 απόφασης της Ολομέλειας του 
Ειρηνοδικείου Βασιλικών, και η οποία διαβιβάσθηκε με το 

υπ' αριθμ. 215/7-7-2016 έγγραφο της Διευθύνουσας το Ει¬ 
ρηνοδικείο Βασιλικών Ελένης Βερβεροπούλου, Ειρηνοδίκη 
ΑΎάξης, το οποίο έχει ως ακολούθως: «Έχουμε την τιμή να 
σας υποβάλλουμε δύο (2) επικυρωμένα αντίγραφα της με 
αριθμ. 7/2016 απόφασηςτης Ολομέλειαςτου Δικαστηρίου 
των Ειρηνοδικών Βασιλικών, με την οποία τροποποιείται 
ο Κανονισμός Εσωτερικής Υπηρεσίας του Ειρηνοδικείου, 
προκειμένου να εγκριθεί από την Ολομέλεια του Δικαστη¬ 
ρίου Σας, σύμφωνα με τις διατάξεις του άρθρου 86 παρ. 2 
ν. 4055/2012». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Προϊσταμένης της Υπηρεσίας 
του Ειρηνοδικείου Βασιλικών και β. την υπό κρίση υπ' 
αριθμ. 7/2016 απόφαση της Ολομέλειας του ως άνω Ει¬ 
ρηνοδικείου, εισηγήθηκε την έγκριση της τροποποίησης 
του Κανονισμού Εσωτερικής Υπηρεσίας Ειρηνοδικείου 
Βασιλικών, σύμφωνα με την εν θέματι απόφαση της 
Ολομέλειας αυτού, όπως αναφέρεται στο διατακτικό 
της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρόταση του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρηνο¬ 
δικείου Βασιλικών, με την υπ' αριθ. 7/2016 απόφασή της, 
αποφάσισε την τροποποίηση, συμπλήρωση και κωδικο¬ 
ποίηση του Κανονισμού του Ειρηνοδικείου Βασιλικών. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενόμενη με την 7/2016 απόφαση της 
Ολομέλειαςτου Ειρηνοδικείου Βασιλικών τροποποίηση, 
συμπλήρωση και κωδικοποίηση του Κανονισμού του 
Ειρηνοδικείου Βασιλικών, όπως ειδικότερα ορίζεται στο 
διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την τροποποίηση, συμπλήρωση και κωδι¬ 
κοποίηση του Κανονισμού Εσωτερικής Υπηρεσίας του 
Ειρηνοδικείου Βασιλικών, ο οποίος επήλθε με την υπ' 
αριθμ. 7/2016 απόφαση της Ολομέλειας του Ειρηνοδι¬ 
κείου Βασιλικών, ως ακολούθως: 


ΕΙΡΗΝΟΔΙΚΕΙΟ ΒΑΣΙΛΙΚΩΝ 

ΚΑΝΟΝΙΣΜΟΣ ΕΣΩΤΕΡΙΚΗΣ 

ΥΠΗΡΕΣΙΑΣ ΕΙΡΗΝΟΔΙΚΕΟΥ- 

ΠΤΑΙΣΜΑΤΟΔΙΚΕΙΟΥ ΒΑΣΙΛΙΚΩΝ 

ΚΕΦΑΛΑΙΟ Α - ΕΙΡΗΝΟΔΙΚΕΙΟ 

Άρθρο 1 

Το Ειρηνοδικείο Βασιλικών συνεδριάζει κάθε πρώτη 
Τρίτη του μήνα για την εκδίκαση όλων των πολιτικών 
υποθέσεων για τις οποίες είναι αρμόδιο σύμφωνα με τις 
ισχύουσες διατάξεις του Κ.Πολ.Δ. και των ειδικών νόμων 
πλην αιτήσεων για λήψη ασφαλιστικών μέτρων. Από τον 
Απρίλιο 2016 και μετά στη δικάσιμο αυτή έχουν προσ¬ 
διοριστεί επιπλέον υποθέσεις εκούσιας δικαιοδοσίας 
και ειδικότερα του ν. 3869/2010 περί υπερχρεωμένων 
φυσικών προσώπων, οι οποίες θα εκδικάζονται μετά τις 
υποθέσεις της τακτικής και ειδικής διαδικασίας, μέχρι να 
εκλείψει η ανάγκη αυτή, λόγω του φόρτου των υποθέ¬ 
σεων του ανωτέρω νόμου. Την τρίτη Τρίτη του μήνα θα 
εκδικάζει υποθέσεις εκούσιας δικαιοδοσίας, σύμφωνα 
με το ν. 3869/2010 περί υπερχρεωμένων φυσικών προ¬ 
σώπων και εκείνες που είναι αρμοδιότητας των Ειρηνο¬ 
δικείων, ειδικότερα δε βάσει του ν. 4055/2012. Επιπλέον, 
σύμφωνα με το ν. 4336/2015 (ΜΕΡΟΣ Β' ΠΑΡΑΓΡΑΦΟΣ 
Α’, ΥΠΟΠΑΡΑΓΡΑΦΟΣ Α4) και σύμφωνα με το άρθρο 2 
παρ. 4 των μεταβατικών διατάξεων περί επαναπροσδι¬ 
ορισμού των υποθέσεων του ν. 3869/2010 εντός τριετίας 
την τέταρτη Τρίτη του μήνα θα εκδικάζει τις επαναπροσ¬ 
διοριζόμενες υποθέσεις του ανωτέρω νόμου και μέχρι τη 
λήξη των επαναπροσδιοριζόμενων αυτών υποθέσεων. 

Για την εκδίκαση των αιτήσεων ασφαλιστικών μέτρων 
που υπάγονται στην αρμοδιότητα του συνεδριάζει τη 
δεύτερη Τ ρίτη κάθε μήνα, πλην των κατεπειγουσών πε¬ 
ριπτώσεων (αναστολή πλειστηριασμού κ.λπ.), οι οποίες 
εκδικάζονται οποιαδήποτε εργάσιμη ημέρα ή και σε 
αργίες εάν υπάρχει κίνδυνος ή εξαιρετικά επείγουσα 
περίπτωση. 

Άρθρο 2 

Η συνεδρίαση για την εκδίκαση των πολιτικών υποθέ¬ 
σεων γίνεται στο ακροατήριο του Ειρηνοδικείου και αρ¬ 
χίζει την 10η πρωινή ώρα για όλες τις διαδικασίες λόγω 
της θέσης και της έδρας του Δικαστηρίου. 

Άρθρο 3 

Σε κάθε δικάσιμο προσδιορίζονται για εκδίκαση 35 
υποθέσεις τακτικής και ειδικών διαδικασιών οι οποίες 
μπορούν να αυξηθούν με απόφαση της διευθύνουσας 
το Δικαστήριο κατά ποσοστό 10% αν αυτό επιβάλλεται 
από τις συνθήκες. 

Στη νέα τακτική διαδικασία (άρθρο 237 Κ.Πολ.Δ., όπως 
διαμορφώθηκε με τον ν. 4335/2015) και από την έναρξη 
ισχύος αυτού (1-1-2016), οι αγωγές και τα λοιπά εισα¬ 
γωγικά δικόγραφα της τακτικής διαδικασίας που κατα¬ 
τίθενται από την ημερομηνία αυτή εγγράφονται σε νέο 
πινάκιο. Στο νέο πινάκιο, μετά τη λήξη του μεταβατικού 

σταδίου κατά τα οριζόμενα παρακάτω θα προσδιορί¬ 
ζονται μηνιαίως μέχρι 8 κατ' αντιμωλία και μέχρι 8 ερή¬ 
μην συζητούμενες υποθέσεις. Ορίζεται δικάσιμος για 
την εκδίκαση υποθέσεων της τακτικής διαδικασίας την 
πρώτη Τρίτη και την τέταρτη Τρίτη εκάστου μήνα. Κατά 
το μεταβατικό στάδιο και μέχρι εξάντλησης οι εκκρεμείς 
υποθέσεις, δηλαδή εκείνες που έχουν κατατεθεί μέχρι τις 
31-12-2015 και έχουν προσδιοριστεί στα ήδη υπάρχοντα 
πινάκια, εξακολουθούν να εκδικάζονται κατά τις ισχύου- 
σες μέχρι την ημερομηνία αυτή διατάξεις του Κ.Πολ.Δ. 

Επίσης, στη δικάσιμο ασφαλιστικών μέτρων προσ¬ 
διορίζονται για συζήτηση από 5 μέχρι 8 αιτήσεις ή και 
περισσότερες αν χρειασθεί. Η εκδίκαση των προσημει¬ 
ώσεων γίνεται από τον υπηρετούντο Ειρηνοδίκη κάθε 
εργάσιμη ημέρα της εβδομάδας από τις 10.00 έως τις 
13.30. Οι προσημειώσεις προσδιορίζονται και δημοσι¬ 
εύονται αυθημερόν. 

Για τη δικάσιμο της εκούσιας δικαιοδοσίας οι υποθέ¬ 
σεις που εκδικάζονται μαζί με τις υποθέσεις της τακτι¬ 
κής και ειδικής διαδικασίας, την πρώτη Τρίτη του μήνα, 
προσδιορίζονται στο πινάκιο περί τις 10 υποθέσεις, οι 
οποίες μπορούν να αυξηθούν κατά 1/3 μαζί με τις ανα¬ 
βλητικές. Για την κύρια δικάσιμο της εκούσιας δικαιοδο¬ 
σίας, η οποία προσδιορίζεται κάθε τρίτη Τρίτη εκάστου 
μήνα, οι υποθέσεις του ν. 3869/2010 προσδιορίζονται 
σε 20 κατά ανώτατο όριο μαζί με τις αναβλητικές και 
κατά 7 κατά ανώτατο όριο για τις λοιπές υποθέσεις της 
εκούσιας δικαιοδοσίας. Για την εμβόλιμη δικάσιμο της 
τέταρτης Τρίτης εκάστου μήνα του νόμου περί υπερ¬ 
χρεωμένων φυσικών προσώπων, ο ανώτατος αριθμός 
των πρωτοείσακτων και αναβλητικών υποθέσεων δεν 
πρέπει να ξεπερνά τις 20 σε κάθε δικάσιμο, με δεδομένο 
μάλιστα ότι στο Ειρηνοδικείο Βασιλικών υπηρετούν δύο 
Ειρηνοδίκες με οργανική θέση, επιβαρυνόμενες στο εξής 
κατά 50% σε όγκο υποθέσεων κάθε μήνα. Διατάξεις του 
ν. 4055/2012 που αφορούν σε σωματεία και κληρονο- 
μητήρια εκδίδουν οι δικαστές εκ περιτροπής, κατανε- 
μόμενα συμμέτρως. 

Διαθήκες του ν. 4055/2012 προσδιορίζονται την τε¬ 
λευταία Πέμπτη εκάστου μήνα, τις οποίες δημοσιεύουν 
οι δικαστές, κατανεμόμενες συμμέτρως. 

Άρθρο 4 

Τακτικές δικάσιμοι δεν ορίζονται: 

α) κατά την περίοδο των δικαστικών διακοπών (1 η 
Ιουλίου έως 15 Σεπτεμβρίου), β) στις οριζόμενες από το 
νόμο ημέρες αργίας των Δημοσίων Υπηρεσιών, μεταξύ 
των οποίων ο εορτασμός του πολυούχου της Θεσσαλο¬ 
νίκης Αγίου Δημητρίου, γ) στην χρονική περίοδο από 20 
Δεκεμβρίου κάθε έτους μέχρι 8 Ιανουάριου του επόμε¬ 
νου έτους, δ) την μεγάλη εβδομάδα και την εβδομάδα 
της διακαινησίμου. 

Κατά την διάρκεια των δικαστικών διακοπών προσ¬ 
διορίζονται για εκδίκαση μόνο αιτήσεις ασφαλιστικών 
μέτρων και υποθέσεις τις οποίες ο Δικαστής που διευ¬ 
θύνει το Δικαστήριο χαρακτήρισε ως κατεπείγουσες, 
σύμφωνα με τα οριζόμενα στις διατάξεις του άρθρου 
27 του ισχύοντα Κώδικα Οργανισμού Δικαστηρίων και 
Κατάστασης Δικαστικών Λειτουργών. 


Οι δικάσιμοι που προσδιορίζονται για την εκδίκαση 
πολιτικών υποθέσεων που εξακολουθούν σύμφωνα με 
το Νόμο να δικάζονται από τα τμήματα και κατά την δι¬ 
άρκεια των δικαστικών διακοπών χωρίς να κηρυχθούν 
κατεπείγουσες, μπορούν κατά την κρίση του Ειρηνοδίκη 
να περιορισθούν από αυτόν σε αριθμό, εφόσον ο περιο¬ 
ρισμός αυτός δεν πρόκειται να προκαλέσει καθυστέρη¬ 
ση στην ορθή απονομή της δικαιοσύνης και εξυπηρετεί 
τις λειτουργικές ανάγκες του Ειρηνοδικείου. 

Άρθρο 5 

ΚΑΤΑΝΟΜΗ ΕΡΓΑΣΙΑΣ ΕΙΡΗΝΟΔΙΚΩΝ 

Σήμερα υπηρετούν στο Ειρηνοδικείο Βασιλικών δύο 
Ειρηνοδίκες που κατέχουν οργανική θέση. Η εκδίκαση 
των υποθέσεων καθώς και οι υπόλοιπες εργασίες αρμο¬ 
διότητας του Ειρηνοδίκη κατανέμονται ισομερώς μεταξύ 
των υπηρετούντων στο Ειρηνοδικείο Βασιλικών Θεσσα¬ 
λονίκης με πράξη που εκδίδει η διευθύνουσα Ειρηνοδί¬ 
κης. Ορίζεται υπηρεσία των Ειρηνοδικών ανά εβδομάδα. 
Ειδικότερα οι διοικητικές εργασίες του Ειρηνοδικείου 
εκτελούνται από την διευθύνουσα το Δικαστήριο δη¬ 
λαδή την αρχαιότερη Ειρηνοδίκη και μόνο σε περίπτω¬ 
ση κωλύματος αυτής ή της απουσίας της από τον κατά 
σειρά αρχαιότητας επόμενο Ειρηνοδίκη ο οποίος την 
αναπληρώνει. 

Άρθρο 6 

Στο Ειρηνοδικείο Βασιλικών κατά τον χρόνο που συ- 
ντάσσεται η παρούσα υπηρετούν με οργανική θέση 
μία γραμματέας και μία δικαστική επιμελήτρια και δύο 
γραμματείς με μετάταξη, μεταξύ των οποίων κατα- 
νέμονται αναλόγως και με βάση την εμπειρία και την 
γνώση των αντικειμένων όλες οι εργασίες της γραμμα¬ 
τείας του Ειρηνοδικείου Βασιλικών: α) οι γραμματείς 
του Ειρηνοδικείου παραλαμβάνουν και καταθέτουν 
αγωγές, αιτήσεις και ένδικα μέσα που ασκούνται στο 
Δικαστήριο αυτό, καθώς και ένδικα μέσα κατά ποινικών 
αποφάσεων άλλων Δικαστηρίων και δηλώσεις τρίτων, 
χορηγούν απόγραφα και αποσπάσματα αποφάσεων 
σε δικηγόρους, εκδίδουν και χορηγούν πιστοποιητικά, 
καταρτίζουν και αποστέλλουν τους πίνακες υπηρεσίας 
και στατιστικούς, συντάσσουν τις ένορκες βεβαιώσεις 
που γίνονται μετά από κοινοποίηση, συμμετέχουν στις 
ενέργειες δικαστικής συνδρομής (εξέταση μαρτύρων 
κ.λπ.) για Δικαστήρια του εξωτερικού, διεκπεραιώνουν 
την αλληλογραφία με άλλες υπηρεσίες, ενημερώνουν τα 
βιβλία πρωτοκόλλου και γενικά συντάσσουν εκθέσεις και 
έγγραφα που απαιτούνται για την πιστοποίηση γεγονό¬ 
τος (όρκιση πραγματογνώμονος, εκθέσεις εμφανίσεως 
και αναχωρήσεως προσωπικού κ.α.), β) συντάσσουν 
όλες τις ένορκες βεβαιώσεις πλην εκείνων που προη¬ 
γείται κοινοποίηση, ενημερώνουν τα τηρούμενα στον 
παρόν Δικαστήριο βιβλία συνεταιρισμών και εκδίδουν 
τα σχετικά με αυτούς πιστοποιητικά, παραλαμβάνουν 
τις αιτήσεις για έκδοση διαταγών πληρωμής, καταθέτει 
αυτές και χορηγούν αντίγραφά τους, διεκπεραιώνουν 
τις υποθέσεις εγκρίσεως και χορηγήσεων εξόδων κηδεί¬ 
ας και εκτελούν όλες τις εργασίες που έχουν σχέση με 
σφραγίσεις και αποσφραγίσεις πτωχευτικών περιουσιών 

και κατοικιών θανόντων (σύνταξη εκθέσεων, επίθεση 
σφραγίδων κ.λπ.). Συντάσσουν εκθέσεις βεβαιώσεων 
για τις επιθεωρήσεις βιβλιαρίων Δικαστικών Επιμελη¬ 
τών και εκτελούν κάθε γραμματειακή εργασία που έχει 
σχέση με την επιθεώρηση ληξιαρχείων, γ) συμμετέχουν 
στις συνεδριάσεις των υποθέσεων όλων των διαδικασι¬ 
ών και εκτελούν όλες τις αναλογούσες στον γραμματέα 
της έδρας διαδικασίες (σύνταξη πρακτικών, ενημέρω¬ 
ση βιβλίων πρακτικών συμβιβασμού, αναβολών κ.λπ.), 
ενημερώνουν τα τηρούμενα πινάκια των υποθέσεων, 
συντάσσουν εκθέματα των συζητημένων υποθέσεων, 
ενημερώνουν τα βιβλία δημοσιεύσεων για τις εκδιδό- 
μενες από τους Ειρηνοδίκες αποφάσεις καθώς και τα 
βιβλία αγωγών για το αποτέλεσμα τους, καθαρογράφουν 
στον υπολογιστή τις δημοσιευόμενες αποφάσεις καθώς 
και τα έγγραφα που πρόκειται να αποσταλούν σε άλλες 
υπηρεσίες, επικυρώνουν τα χορηγούμενα σε τρίτους 
αντίγραφα (αποφάσεων κ.λπ.), δ) συντάσσουν τις μισθο- 
δοτικές καταστάσεις, εκείνες της δαπάνης καθαριότητας, 
ενημερώνουν τα βιβλία μισθοδοσίας και εκδίδουν τις 
σχετικές με αυτό βεβαιώσεις καθοδηγούμενοι γΓ αυτό 
από τον εκκαθαριστή της υπηρεσίας, ε) διεκπεραιώνουν 
όλες τις απαιτούμενες εργασίες που έχουν σχέση με την 
έγκριση πιστώσεων για γραφική ύλη και άλλες αγορές 
και με την διαχείριση των εν λόγω πιστώσεων (υποβολή 
αιτήσεων και προσφορών κ.λπ.). Η κατανομή εργασίας 
των γραμματέων γίνεται με πράξη της διευθύνουσας 
το Ειρηνοδικείο Βασιλικών Ειρηνοδίκη, στ) η δικαστική 
επιμελήτρια έχει την ευθύνη τακτοποίησης των δικο¬ 
γραφιών και επιστροφής σχετικών αυτών στους δικαι¬ 
ούχους, την έρευνα και τακτοποίηση του αρχείου, την 
αρχειοθέτηση των επιδιδόμενων στις Ειρηνοδίκες εκ¬ 
θέσεων και προγραμμάτων των δικαστικών επιμελητών 
και την ενημέρωση των σχετικών βιβλίων που τηρούνται 
στο Δικαστήριο, ενεργεί όλες τις επιδόσεις, τις εργασίες 
ταχυδρομείου και όλες τις εξωτερικές εργασίες (διακί¬ 
νηση μισθοδοτικών καταστάσεων εγγράφων προς και 
από δημόσιες υπηρεσίες και Δικαστήρια, αγορές γραφι¬ 
κής ύλης κ.λπ., χειρίζεται το φωτοτυπικό μηχάνημα και 
τον υπολογιστή, καθαρογράφει αποφάσεις και εκτελεί 
οποιαδήποτε βοηθητική εργασία της ανατεθεί από Ει¬ 
ρηνοδίκη ή την προϊσταμένη της γραμματείας μέσα στα 
πλαίσια των αρμοδιοτήτων της. 

Άρθρο 7 

Σε περίπτωση κωλύματος ή απουσίας οποιουδήποτε 
Ειρηνοδίκη ή γραμματέα, την ανατιθέμενη σ’ αυτόν υπη¬ 
ρεσία και γενικά εργασία εκτελεί ο Ειρηνοδίκης για τον 
Ειρηνοδίκη ή γραμματέας για το γραμματέα μετά από 
σχετικό αίτημα. Τον αναπληρωτή Ειρηνοδίκη ή γραμ¬ 
ματέα ορίζει ο Προϊστάμενος Ειρηνοδίκης. 

ΚΕΦΑΛΑΙΟ Β - ΠΤΑΙΣΜΑΤΟΔΙΚΕΙΟ 

Άρθρο 8 - ΠΤΑΙΣΜΑΤΑ 

Το Ειρηνοδικείο, το οποίο παράλληλα λειτουργεί και 
ως Πταισματοδικείο με τους ίδιους Ειρηνοδίκες και 
υπαλλήλους, δικάζει αστυνομικά, αγροτικά και δασικά 
πταίσματα. Συνεδριάζει στην έδρα του την τελευταία 


Τετάρτη κάθε μήνα ή κάθε δεύτερου μήνα, ανάλογα με 
τον όγκο των υποθέσεων, συνεκτιμώμενου και του κιν¬ 
δύνου παραγραφής. 

Άρθρο 9-ΠΡΟΑΝΑΚΡΙΣΗ 

Η προανάκριση και η προκαταρκτική εξέταση διε- 
νεργείται κάθε εργάσιμη ημέρα, από τον υπηρετούντο 
Ειρηνοδίκη. 

Άρθρο 10 

Δικάσιμοι ποινικού τμήματος δεν ορίζονται: 

α) κατά την περίοδο των δικαστικών διακοπών (1 η 
Ιουλίου έως 15 Σεπτεμβρίου), 

β) στις οριζόμενες από το Νόμο ημέρες αργίας των 
Δημοσίων Υπηρεσιών, 

γ) στην χρονική περίοδο από 20 Δεκεμβρίου κάθε 
έτους μέχρι 8 Ιανουάριου του επόμενου έτους, 

δ) την μεγάλη εβδομάδα και την εβδομάδα της δια- 
καινησίμου, 

ε) από 15 Ιουνίου έως 30 Ιουνίου εκάστου έτους. 

Άρθρο 11 

Κατά την περίοδο των δικαστικών διακοπών διενεργεί- 
ται μόνο η προανάκριση με εξαίρεση τον μήνα Αύγου¬ 
στο, κατά τον οποίο διενεργούνται μόνο κατεπείγουσες 
παραγγελίες. 

Άρθρο 12 

Η ισχύς του παρόντος αρχίζει από την επόμενη της 
έγκρισής του από τον Υπουργό Δικαιοσύνης. 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ- ΧΡΙΣΤΟΦΙΛΟΥ 


Αριθμ. απόφ. 30/2017 (2) 

Έγκριση ή μη της κατάρτισης του Κανονισμού 
Εσωτερικής Υπηρεσίας του Ειρηνοδικείου Αλε¬ 
ξανδρούπολης, που επήλθε με την υπ' αριθμ. 
1/2016 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μάίου 2017, ημέρα Πέμπτη και ώρα 10.00', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλθε, 
ύστερα από νόμιμη πρόσκληση της Προέδρου του Αρείου 
Πάγου, η, κατά τα άρθρα 14 και 17 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών (κυρωτικός νόμος 1756/1988, όπως ισχύει σήμερα), 
Ολομέλεια σε συμβούλιο, στην οποία έλαβαν μέρος οι: 

1) Βασιλική Θάνου-Χριστοφίλου, Πρόεδροςτου Αρείου 
Πάγου, 2) Ιωάννης Γιαννακόπουλος, 3) Ειρήνη Κιουρκτσό- 
γλου-Πετρουλάκη, 4) Δήμητρα Μπουρνάκα, 5) Γεώργιος 
Σακκάς, 6)Χρυσούλα Παρασκευά, Αντιπρόεδροι Αρείου 
Πάγου,7) Αντώνιος Ζευγώλης, 8) Μαρία Γαλάνη-Λεοναρ- 
δοπούλου, 9) Ιωσήφ Τσαλαγανίδης, 10) Ευγενία Προγά- 

κη, 11) Αγγελική Αλειφεροττούλου, 12) Γεώργιος Κοντός, 
13) Ασπασία Μαγιάκου, 14) Αριστείδης Πελεκάνος - Ει¬ 
σηγητής, 15) Βασίλειος Πέππας, 16)Γεώργιος Λέκκας, 
17) Πηνελόπη Ζωντανού, 18) Αθανάσιος Καγκάνης, 
19) Αρτεμίσια Παναγιώτου, 20) Χρήστος Βρυνιώτης, 
21) Δημήτριος Γεώργας, 22) ΔημήτριοςΤζιούβας, 23) Γε¬ 
ώργιος Αναστασάκος, 22) Ιωάννης Μαγγίνας, 23) Σοφία 
Καρυστηναίου, 24) Διονυσία Μπιτζούνη, 25) Μαρία Νικο- 
λακέα, 26) Αβροκόμη Θούα, 27) Νικήτας Χριστόπουλος, 
28) Πέτρος Σαλίχος, 29) Ιωάννης Φιοράκης, 30) Γεώργιος 
Παπαηλιάδης, 31) Αλεξάνδρα Κακκαβά, 32) Κωστούλα 
Φλουρή-Χαλεβίδου, 33) Παρασκευή Καλαϊτζή, 34) Ναυ- 
σικά Φράγκου, 35) Μιλτιάδης Χατζηγεωργίου, 36) Μαρία 
Γκανιάτσου, 37) Μαρία Τζανακάκη, 38) Μαρία Παπασω- 
τηρίου, 39) Γεώργιος Αποστολάκης, 40) Αρετή Παπαδιά, 
41) Κωνσταντίνος Πιτταράς και 42) Γεώργιος Παπανδρέου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησετα ονόματα των υπηρετούντων 
Αντιπροέδρων του Αρείου Πάγου και Αρεοπαγιτών, όπου 
διαπιστώθηκε ότι, από τους 76 υπηρετούντες Δικαστές, 
είναι παρόντες οι αναφερόμενοι στην αρχή της παρούσας 
σαράντα (43), δηλαδή είναι παρόντα περισσότερα από τα 
μισά μέλη της, άρα υπάρχει η προβλεπόμενη από το νόμο 
απαρτία (άρθρο 14 παρ. 5 του ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α’ ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 1/2016 απόφασης 
της Ολομέλειας του Ειρηνοδικείου Αλεξανδρούπολης, 
και η οποία διαβιβάσθηκε με το υπ' αριθμ. 705/2-8-2016 
έγγραφο της Διευθύνουσας το Ειρηνοδικείο Αλεξαν¬ 
δρούπολης Ευαγγελίας Κοντογεώργου, Ειρηνοδίκη Δ' 
Τάξης, το οποίο έχει ως ακολούθως: «Σας υποβάλλουμε 
προς έγκριση αρμοδίως, σύμφωνα με τις διατάξεις του 
άρθρου 86 παρ. 2 ν. 4055/2012, υπηρεσιακό αντίγραφο 
της υπ' αριθμ. 1/2016 αποφάσεως της Ολομέλειας του 
Ειρηνοδικείου Αλεξανδρούπολης, με την οποία καταρ¬ 
τίστηκε ο Κανονισμός Εσωτερικής λειτουργίας του Ειρη¬ 
νοδικείου Αλεξανδρούπολης. Παρακαλούμε για τις δικές 
σας περαιτέρω ενέργειες». 


Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Διευθύνουσας το Ειρηνοδικείο 
Καλλιθέας και β. την υπό κρίση υπ' αριθμ. 1430α/2016 
απόφαση της Ολομέλειας του ως άνω Ειρηνοδικείου, 
εισηγήθηκε την έγκριση της υπό κρίση απόφασης, όπως 
αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρόταση του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρη¬ 
νοδικείου Αλεξανδρούπολης, με την υπ' αριθ. 1/2016 
απόφαση της, κατάρτισε ομόφωνα και διαμόρφωσε σε 
ενιαίο κείμενο τον Κανονισμό Εσωτερικής Υπηρεσίας 
του Ειρηνοδικείου-Πταισματοδικείου Αλεξανδρούπολης. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενομένη με την 1/2016 απόφαση της 
Ολομέλειας του Ειρηνοδικείου-Πταισματοδικείου Αλε¬ 
ξανδρούπολης κατάρτιση του Κανονισμού Εσωτερικής 
Υπηρεσίας του Ειρηνοδικείου-Πταισματοδικείου Αλεξαν¬ 
δρούπολης, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον καταρτισθέντα με την υπ' αριθμ. 1/2016 
απόφαση της Ολομέλειας του Ειρηνοδικείου-Πταισμα- 
τοδικείου Αλεξανδρούπολης ως άνω Κανονισμό Εσωτε¬ 
ρικής Υπηρεσίας του, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΕΙΡΗΝΟΔΙΚΕΙΟΥ-ΠΤΑΙΣΜΑΤΟΔΙΚΕΙΟΥ 

ΑΛΕΞΑΝΔΡΟΥΠΟΛΗΣ 

ΚΕΦΑΛΑΙΟ ΠΡΩΤΟ 
ΟΛΟΜΕΛΕΙΑ ΤΟΥ ΕΙΡΗΝΟΔΙΚΕΙΟΥ 

Άρθρο Ιο 
Συγκρότηση 

Ι.Το Ειρηνοδικείο Αλεξανδρούπολης για τη ρύθμιση 
των θεμάτων που καθορίζονται στο ν. 1756/1988 («Κώ¬ 
δικας Οργανισμού Δικαστηρίων και Κατάστασης Δικά- 

στικών Λειτουργών») και ειδικότερα στις διατάξεις των 
άρθρων 14 παρ. 3,7 και 17 παρ. 5 αυτού, συγκροτείται σε 
Ολομέλεια, η οποία αποτελείται από όλους τους Ειρηνο¬ 
δίκες που υπηρετούν στο Ειρηνοδικείο Αλεξανδρούπο¬ 
λης. Σε αυτήν προεδρεύει ο Προϊστάμενος - Ειρηνοδίκης 
που διευθύνει το Ειρηνοδικείο. 

2. Καθήκοντα γραμματέα, ο οποίος τηρεί τα πρακτικά 
της Ολομέλειας εκτελεί ο Προϊστάμενος της Γραμμα¬ 
τείας του Ειρηνοδικείου και σε περίπτωση απουσίας ή 
κωλύματος του, ένας από τους αρχαιότερους Δικαστι¬ 
κούς Γραμματείς που ορίζεται από την Ειρηνοδίκη που 
διευθύνει το Ειρηνοδικείο. 

Άρθρο 2ο 
Σύγκληση 

Ι.Την Ολομέλεια συγκαλεί η Ειρηνοδίκης που διευθύ¬ 
νει το Ειρηνοδικείο, η οποία και προεδρεύει σε αυτήν. Οι 
ημέρες συνεδρίασης της Ολομέλειας ορίζονται από τη 
Διευθύνουσα το Ειρηνοδικείο. 

2. Η σύγκληση της ολομέλειας είναι υποχρεωτική όταν: 
α) ζητηθεί εγγράφως από το ένα τρίτο των μελών που 
κατά το χρόνο της αίτησης συμμετέχουν ο αυτήν, β) ζη¬ 
τηθεί από τον εισαγγελέα Πρωτοδικών ή το νόμιμο ανα¬ 
πληρωτή τούγια ζητήματα γενικότερου ενδιαφέροντος 
οργάνωσης και λειτουργίας του δικαστηρίου, γ) ασκηθεί 
προσφυγή από ένα μέλος της εναντίον πράξεως της Ει¬ 
ρηνοδίκη που διευθύνει το Ειρηνοδικείο, δ) ζητηθεί με 
απόφαση του οικείου δικηγορικού συλλόγου για θέματα 
που άπτονται της άσκησης του δικηγορικού λειτουργή¬ 
ματος κατά τη συζήτηση των οποίων δικαιούται ο πρόε¬ 
δρος ή εκπρόσωπος του οικείου δικηγορικού συλλόγου 
να παρίσταται, να μετέχει της συζητήσεως αποχωρεί δε 
πριν την έναρξη της ψηφοφορίας. 

3. Για τη νομότυπη σύγκληση της Ολομέλειας απαι¬ 
τείται η προηγούμενη έγγραφη πρόσκληση της Ειρη¬ 
νοδίκη που διευθύνει το Ειρηνοδικείο, που απευθύνεται 
ονομαστικά σε όλα τα μέλη της. Στην πρόσκληση αυτή 
αναγράφονται τα θέματα που θα αποτελέσουν αντικείμε¬ 
νο συζήτησης. Θέμα μη εγγεγραμμένο στην πρόσκληση 
δεν μπορεί να συζητηθεί στην Ολομέλεια, εκτός αν σ' 
αυτό υπάρχει ομόφωνη απόφαση των παρόντων μελών 
της. Σε καμιά περίπτωση δεν μπορεί να γίνει σύγκληση 
της Ολομέλειας για οποιοδήποτε γενικά θέμα, αν δεν 
μεσολαβούν τουλάχιστον πέντε (5) ημέρες από το χρό¬ 
νο αποστολής της σχετικής πρόσκλησης στο μέλη της 
μέχρι την ημερομηνία της σύγκλησήςτης. Η συμμετοχή 
στις συνεδριάσεις και στις εργασίες της Ολομέλειας είναι 
υποχρεωτική. 

Άρθρο 3ο 
Αρμοδιότητες 

Στην αρμοδιότητα της Ολομέλειας υπάγονται: α) η κα¬ 
τάρτιση, συμπλήρωση, τροποποίηση, αντικατάσταση ή 
κατάργηση διατάξεων του κανονισμού του Δικαστηρίου 
(άρθρο 14 παρ. 7α), β) η λήψη αποφάσεων για θέματα 
γενικότερου ενδιαφέροντος οργάνωσης και λειτουργίας 
του Δικαστηρίου και απονομήςτης δικαιοσύνης (άρθρο 
Μπαρ. 7β),γ) η κατάρτιση των τμημάτων των διακοπών 
(άρθρο 14 παρ. 7γ), δ) η λήψη απόφασης ή η γνωμοδό¬ 


τηση για όσα θέματα έχουν υπαχθεί στην αρμοδιότητα 
της από τον κανονισμό ή από ειδικές διατάξεις (άρθρο 
14 παρ. 7δ), ε) η λήψη απόφασης για την αύξηση ή μείω¬ 
ση του αριθμού των προσδιοριζόμενων προς εκδίκαση 
υποθέσεων στα πινάκια ή εκθέματα, πέραν της αύξησης 
της αρμοδιότητας που προβλέπεται από το άρθρο 15 
παρ. 7 β περ. δδ του ν. 1756/1988 και τέλος στ) η λήψη 
αποφάσεων για οποιοδήποτε άλλο θέμα παραπέμπεται 
σε αυτή από τη Διευθύνουσα το Ειρηνοδικείο. 

Άρθρο 4ο 
Εισηγητής 

Η Διευθύνουσα το Ειρηνοδικείο διόριζα τον Εισηγητή 
του θέματος εκείνου, για το οποίο καλείται η Ολομέλεια 
να πάρει σιτική απόφαση. Είναι δυνατόν για το ίδιο θέμα 
να διορισθούν παράλληλα και περισσότεροι Εισηγητές οι 
οποίοι μεταξύ τους μπορούν να κάνουν κατανομή εργα¬ 
σίας τους. 0 ορισμός του Εισηγητή ή των Εισηγητών πρέ¬ 
πει να γίνει τουλάχιστον από είκοσι (20) ημέρες από το 
χρόνο ορισμού της ημέρας σύγκλησης της Ολομέλειας. 
Σε εξαιρετικές περιπτώσεις όπου συντρέχει επείγουσα 
περίπτωση ή το σχετικό θέμα δεν παρουσίαζα δυσκο¬ 
λίες αντιμετώπισης του, ο διορισμός Εισηγητή μπορεί 
να γίνει και πριν πέντε (5) ημέρες από την ημερομηνία 
σύγκλησης της Ολομέλειας. Με απόφαση της Ολομέλει¬ 
ας του Ειρηνοδικείου μπορεί επίσης να διορισθεί ένας 
ή και περισσότεροι Εισηγητές σε διάφορα θέματα που 
πρόκειται να την απασχολήσουν. 

Άρθρο 5ο 
Απαρτία 

Η Ολομέλεια βρίσκεται σε απαρτία όταν είναι παρόντα 
περισσότερα από τα μισά κατά το χρόνο της σύγκλησης 
μέλη της όχι όμως λιγότερα από τρία (3). Για τη λήψη 
αποφάσεως ή τη γνωμοδότηση επί θεμάτων, τα οποία 
έχουν υπαχθεί στην αρμοδιότητα της Ολομέλειας από 
τον Κανονισμό ή από ειδικές διατάξεις αρκεί η παρουσία 
του ενός τρίτου των μελών της. Αν κατά την πρώτη συ¬ 
νεδρίαση δεν υπάρχει απαρτία, η Ολομέλεια συνέρχεται 
αυτοδικαίως την ίδια ημέρα και ώρα της επόμενης εβδο¬ 
μάδας ή σε περίπτωση αργίας ή εξαιρετέας την επόμενη 
αυτής εργάσιμη ημέρα και βρίσκεται σε απαρτία με τα 
παρόντα σε αυτή μέλη. 

Άρθρο 6ο 
Πλειοψηφία 

1. Οι αποφάσεις της Ολομέλειας λαμβάνονται με την από¬ 
λυτη πλειοψηφία των παρόντων μελών της. Αν, για κάποιο 
θέμα, σχηματισθούν περισσότερες από δύο γνώμες επα¬ 
ναλαμβάνεται η ψηφοφορία για μία από τις δύο επικρατέ¬ 
στερες γνώμες. Οι αποφάσεις της Ολομέλειας υπερισχύουν 
των αποφάσεων των άλλων οργάνων του Ειρηνοδικείου 
για το ίδιο θέμα. Οι συνεδριάσεις της Ολομέλειας δεν είναι 
δημόσιες εκτός αν ο νόμος ορίζει διαφορετικά. 

2. Οι δικονομικές διατάξεις που ρυθμίζουν τα σχετικά 
με τη διάσκεψη και την κατάρτιση των αποφάσεων των 
δικαστηρίων, εφαρμόζονται αναλόγως και στις ολομέ¬ 
λειες των δικαστηρίων, όταν κρίνουν θέματα διοικητικής 
φύσης. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

I. ΠΟΛΙΤΙΚΟ ΤΜΗΜΑ 

Α. ΠΟΛΙΤΙΚΕΣ ΥΠΟΘΕΣΕΙΣ ΕΙΡΗΝΟΔΙΚΕΙΟΥ 
Άρθρο 7ο 

Συγκρότηση - Συνεδριάσεις - Προσδιορισμός 
τακτικών δικασίμων - Χρόνος έναρξης 
και εκδίκασης των πολιτικών υποθέσεων 

1. Το Ειρηνοδικείο είναι ενιαίο και εκδίκαζα όλες 
τις υποθέσεις τακτικής διαδικασίας μικροδιαφορών, 
περιουσιακών διαφορών, ασφαλιστικών μέτρων και 
εκούσιας δικαιοδοσίας (συμπεριλαμβανομένου και 
του ν.3869/2010), που υπάγονται στην υλική αρμο¬ 
διότητα του, σύμφωνα με τις διατάξεις του Κώδικα 
Πολιτικής Δικονομίας ή με ειδικότερες διατάξεις άλ¬ 
λων νόμων. 

2. Το Ειρηνοδικείο συνεδρίαζα ανά δεκαπέντε (15) 
ημέρες κάθε πρώτη και τρίτη Τρίτη κάθε μήνα του δι¬ 
καστικού έτους εκτός του μήνα Σεπτεμβρίου, κατά τον 
οποίο θα συνεδρίαζα την πρώτη εργάσιμη Τρίτη μετά 
την έναρξη του δικαστικού έτους του μήνα Ιανουάρι¬ 
ου, κατά τον οποίο θα συνεδρίαζα την πρώτη εργάσιμη 
Τρίτη μετά το τέλος του τμήματος διακοπών Χριστου- 
γέννων-Πρωτοχρονιάς και του μήνα που συμπίπτει με 
τις διακοπές του Πάσχα, κατά τον οποίο θα συνεδριάζει 
την πρώτη εργάσιμη Τρίτη του μήνα αυτού και εξαιρου- 
μένων των υπολοίπων ημερών που συμπίπτει επίσημη 
ή τοπική κατά το νόμο αργία. 

3. Εάν υπάρχουν κατεπείγουσες υποθέσεις κατά τη δι¬ 
αδικασία των ασφαλιστικών μέτρων, θα προσδιορίζονται 
σε οποιαδήποτε ημέρα της εβδομάδας κατά την κρίση 
του Ειρηνοδίκη Υπηρεσίας. 

4. Χρόνος έναρξης και εκδίκασης όλων των πολιτικών 
υποθέσεων, είναι η ώρα 9:00 π.μ., πλην των υποθέσε¬ 
ων των ασφαλιστικών μέτρων που θα προσδιορίζονται 
εκτός της τακτικής δικασίμου λόγω κατεπείγοντος, οι 
οποίες θα προσδιορίζονται ώρα 10:00 π.μ. 

Άρθρο 8ο 

Υπόλοιπες υποθέσεις και αιτήσεις - 
Χρόνος εκδίκασης υποθέσεων 
και κατάθεσης αιτήσεων 

1. Οι (Συναινετικές προσημειώσεις θα μπορούν να 
εκδικάζονται 10.00 - 13.00 κάθε Δευτέρα, εκτός αν συ¬ 
ντρέχει επείγουσα περίπτωση, οπότε θα μπορούν να 
εκδικάζονται, κατόπιν συνεννόησης με τον Ειρηνοδίκη 
Υπηρεσίας, και άλλη ημέρα της εβδομάδας. Επιπλέον, 
θα προσδιορίζονται και θα δημοσιεύονται αυθημερόν. 

2. Οι αιτήσεις παροχής νομικής βοήθειας θα προσδιο¬ 
ρίζονται και θα εκδικάζονται όλες τις εργάσιμες ημέρες 
της εβδομάδας από τον εκάστοτε Ειρηνοδίκη Υπηρεσίας. 

3. Οι αιτήσεις έκδοσης διαταγής πληρωμής και διατα¬ 
γές απόδοσης μισθίου θα προσδιορίζονται και θα εκδί- 
δονται όλες τις εργάσιμες ημέρες της εβδομάδας από 
τον εκάστοτε Ειρηνοδίκη Υπηρεσίας. 

4. Αιτήματα προσωρινών διαταγών, πλην του 
ν. 3869/2010, θα προσδιορίζονται και θα εκδικάζονται 


όλες τις εργάσιμες ημέρες της εβδομάδας από τον εκά¬ 
στοτε Ειρηνοδίκη Υπηρεσίας 

5. Αιτήματα προσωρινών διαταγών του ν. 3869/2010 
θα προσδιορίζονται και θα εκδικάζονται κάθε Δευτέρα 
και ώρα 11:00 με ανώτατο όριο τις δέκα (10) σε κάθε 
δικάσιμο. 

6.0 Ειρηνοδίκης Υπηρεσίας δημοσιεύει κάθεΤετάρτη 
και ώρα 10.00 στο γραφείο του τις διαθήκες και κηρύσσει 
τις ιδιόγραφες κύριες. 

7. Για όλες τις αναφερόμενες στο άρθρο αυτό υποθέ¬ 
σεις, εφόσον παραστεί ανάγκη εξαιτίας της διακύμανσης 
του αριθμού τους, η Διευθύνουσα το Ειρηνοδικείο μπο¬ 
ρεί με πράξη της να μεταβάλει τον αριθμό των ημερών 
στις οποίες θα εκδικάζονται αυτές. 

8.0 χρόνος κατάθεσης κάθε άλλου είδους δικογράφου 
και των υπόλοιπων αιτήσεων, καθώς και κάθε αίτησης 
έκδοσης πιστοποιητικών και εγγράφων γενικά, ορίζεται 
κάθε μέρα από ώρα 8:30 π.μ. έως και 14:00 μ.μ. 

9. Οι ένορκες βεβαιώσεις γίνονται ενώπιον του Ειρηνο¬ 
δίκη Υπηρεσίας 10:00-13:00 κατά τις εργάσιμες ημέρες 
της εβδομάδας 

Άρθρο 9ο 

Κατάργηση πινακίων 

και επίλυση σχετικών ζητημάτων 

1. Τα ήδη υφιστάμενα πινάκια της τακτικής διαδικα¬ 
σίας του Ειρηνοδικείου από 1.1.2016 καταργούνται και 
διατηρούνται μόνον για τις υποθέσεις που έχουν αρχι¬ 
κά εγγράφει σε αυτά μέχρι τις 31.12.2015, οι οποίες θα 
εξακολουθούν να εκδικάζονται κατά τις ισχύουσες μέχρι 
την ημερομηνία αυτή διατάξειςτου ΚΠολΔ. Ειδικότερα, 
αναφορικά με τα ήδη υφιστάμενα πινάκια τακτικής δια¬ 
δικασίας για διαφορές από την εκτέλεση, διατηρούνται 
και για τα δικόγραφα των ανακοπών που κατατίθενται 
και μετά την 1.1.2016, εφόσον η επίδοση της σχετικής 
επιταγής προς εκτέλεση έχει πραγματοποιηθεί μέχρι 
την 31.12.2015. Στις περιπτώσεις αυτές η εκδίκαση των 
παραπάνω υποθέσεων γίνεται κατά τις ισχύ διατάξεις 
[άρθρο 9 παρ. 3 του ν. 4335/2015 «Επείγοντα μέτρα 
εφαρμογής του ν. 4334/2015 (Α' 80)]. 

2. Κάθε αμφισβήτηση σχετικά με την υπαγωγή διαφο¬ 
ράς ή υπόθεσης σε κάποιο από υπάρχοντα πινάκια πριν 
την εγγραφή της στο σχετικό πινάκιο ή προσδιορισμό 
της επιλύεται από τη Διευθύνουσα το Ειρηνοδικείο. 

Άρθρο 10ο 

Αριθμός εκδικασμένων υποθέσεων - Εξαιρέσεις 

1. Ο αριθμός των υποθέσεων που θα προσδιορίζε¬ 
ται σε κάθε συνεδρίαση και θα εκδικάζεται σύμφωνα 
με το νέο σύστημα της τακτικής διαδικασίας (που ισχύ¬ 
ει από 01-01-2016) θα ανέρχεται στις δύο (2) υποθέσεις 
ανά μήνα κατ' ανώτατο όριο για κάθε Ειρηνοδίκη που 
δικάζει και ακόμη τρεις (3) από τις εκκρεμείς κατά την 
01 -01 -2016 υποθέσεις που θα δικάζονται με τις καταργη- 
θείσες διατάξεις του ΚΠολΔ μέχρι και την ολική εξάλειψη 
τους και από το χρονικό αυτό σημείο (της εξάλειψης τους) 
και επέκεινα ο αριθμόςτων υποθέσεωντηςτακτικής διαδι¬ 
κασίας που θα ανατίθεται ανά μήνα σε κάθε Ειρηνοδίκη θα 
ανέρχεται στις τέσσερις (4) υποθέσεις κατ' ανώτατο όριο. 

2. Ο αριθμός των υποθέσεων που θα προσδιορίζεται 
σε κάθε συνεδρίαση και θα εκδικάζεται σύμφωνα με τις 
υπόλοιπες διαδικασίες μετά τη θέσπιση του παρόντος 
Κανονισμού, θα ανέρχεται: α) για τη διαδικασία εκδί¬ 
κασης περιουσιακών διαφορών κατ' ανώτατο όριο σε 
τέσσερις (4) ανά Ειρηνοδίκη, β) για την εκούσια δικαι¬ 
οδοσία, πλην του ν. 3869/2010, κατ' ανώτατο όριο σε 
τρεις (3) ανά Ειρηνοδίκη, γ) για την εκούσια δικαιοδοσία 
του ν. 3869/2010 κατ' ανώτατο όριο σε έξι (6) ανά Ειρη¬ 
νοδίκη, δ) για τη διαδικασία των ασφαλιστικών μέτρων 
κατ' ανώτατο όριο σε δύο (2) ανά Ειρηνοδίκη και ε) για 
τη διαδικασία των μικροδιαφορών κατ' ανώτατο όριο 
σε τρεις (3) ανά Ειρηνοδίκη. Οι υποθέσεις των οποίων 
η εκδίκαση δεν υπάγεται σε κάποια από τις παραπάνω 
διαδικασίες θα συνυπολογίζεται στον αριθμό των υπο¬ 
θέσεων των περιουσιακών διαφορών. 

3. Κατ' εξαίρεση επιτρέπεται η εγγραφή στο πινάκιο ή 
το έκθεμα κάθε δικασίμου μεγαλύτερου του παραπάνω 
προβλεπόμενου αριθμού υποθέσεων για κάθε δικάζοντα 
Ειρηνοδίκη: α) σε περίπτωση εφαρμογής των άρθρων 
31 ΚΠολΔ (παρεπόμενες ή συναφείς διαφορές) και 246 
ΚΠολΔ (συνεκδίκαση εκκρεμών δικών) και β) σε επείγου¬ 
σες περιπτώσεις. Στην περίπτωση αυτή η Διευθύνουσα 
το Ειρηνοδικείο δικαιούται να προσδιόριζα καθ' υπέρ¬ 
βαση του παραπάνω αριθμού που καθορίζεται από τον 
Κανονισμό και σε ποσοστό που δεν θα υπερβαίνει το 
10% του αριθμού αυτού. 

2. Η Διευθύνουσα το Ειρηνοδικείο, προκειμένου να 
διευκολύνεται η ταχεία απονομή της δικαιοσύνης και 
να αντιμετωπίζονται αποτελεσματικά οι άμεσες ανάγκες 
που δημιουργούνται από νομοθετικές μεταβολές ή από 
διακυμάνσεις στον αριθμό των υπηρετούντων Ειρηνοδι¬ 
κών, δύναται με πράξη της σε εξαιρετικές περιπτώσεις να 
αυξομειώνει τον αριθμό των αναφερομένων στις παρα¬ 
γράφους του παρόντος υποθέσεων, ενώ η πράξη αυτή 
ισχύει μέχρι την επικύρωση της ή μη από την Ολομέλεια 
του Δικαστηρίου, η οποία συγκαλάται υποχρεωτικά για 
το λόγο αυτό εντός τριών (3) μηνών από την έκδοση 
της πράξης. Σε περίπτωση μη επικύρωσης δεν θίγεται 
η εγκυρότητα της πράξης ούτε παράγεται οιαδήποτε 
ακυρότητα αναφορικά με τις υποθέσεις οι οποίες κατα- 
νεμήθηκαν σε πινάκια ή εκθέματα, κατ' εφαρμογή της 

3. Προς εκδίκαση των ήδη εκκρεμών υποθέσεων, οι 
οποίες σύμφωνα με τις διατάξεις του ν. 4336/2015 πρέ¬ 
πει να επαναπροσδιορισθούν σε συντομότερη δικάσι¬ 
μο και η εκδίκαση αυτών πρέπει να ολοκληρωθεί μέχρι 
το μήνα Δεκέμβριο του έτους 2018, δημιουργείται νέο 
πινάκιο, ενώ η εκδίκαση τους θα ορισθεί με πράξη της 
Διευθύνουσαςτο Ειρηνοδικείο σύμφωνα με τις ανάγκες 
του Ειρηνοδικείου και τον αριθμό των υπηρετούντων 
Ειρηνοδικών. 

Άρθρο 11ο 

Προσδιορισμός δικασίμων 

Ο προσδιορισμός των δικασίμων των αγωγών και αιτή¬ 
σεων που κατατίθενται γίνεται ως εξής: α] στις υποθέσεις 
τακτικής διαδικασίας με πράξη της Διευθύνουσας του 
Ειρηνοδικείου, η οποία μέσα σε δεκαπέντε (15) ημέρες 
από το κλείσιμο του φακέλου της υπόθεσης ορίζει τον 


Ειρηνοδίκη για την εκδίκαση της υπόθεσης. Συγχρόνως 
ορίζεται ημέρα και ώρα συζήτησης στο ακροατήριο σε 
χρόνο όχι μεγαλύτερο από τριάντα (30) ημέρες από την 
παρέλευση της αμέσως πιο πάνω δεκαπενθήμερης προ¬ 
θεσμίας. Σε περίπτωση που ο προβλεπόμενος από τον 
κανονισμό του Δικαστηρίου αριθμός υποθέσεων ανά Ει¬ 
ρηνοδίκη καλυφθεί, ο ορισμός Ειρηνοδίκη γίνεται εντός 
του απόλυτα αναγκαίου χρόνου, β] στις υποθέσεις των 
πψιουσιακών διαδικασιών, με πράξη της Διευθύνουσας 
το Ειρηνοδικείο μέσα σε εύλογο χρόνο, που δεν μπορεί 
να υπερβαίνει τους έξι (6) μήνες με την επιφύλαξη ότι 
ο αριθμός των υποθέσεων δεν θα ξεπερνά τον αναφε- 
ρόμενο στο άρθρο 10 του παρόντος, γ] στις υποθέσεις 
αντιρρήσεων κατά της εκτέλεσης με ίδια με την παρα¬ 
πάνω πράξη, μέσα σε προθεσμία εξήντα (60) ημερών 
από την κατάθεση της ανακοπής, δ] στις υποθέσεις του 
ν. 3869/2010 με όμοια πράξη, εντός έξι (μηνών) από 
την ολοκλήρωση της κατάθεσης τους, ε] στις υποθέσεις 
ασφαλιστικών μέτρων, στις οποίες έγινε δεκτό αίτημα 
για έκδοση προσωρινής διαταγής η σχετική αίτηση 
ασφαλιστικών μέτρων προσδιορίζεται, με όμοια με τις 
παραπάνω πράξη, εντός τριάντα (30) ημερών. 

Β. ΥΠΗΡΕΣΙΕΣ ΕΙΡΗΝΟΔΙΚΩΝ 

Άρθρο 12ο 

Καθήκοντα Ειρηνοδίκη Υπηρεσίας 

Η Διευθύνουσα το Ειρηνοδικείο εκδίδει κατάτο δυνα¬ 
τόν μέχρι την 27η ημέρα του προηγούμενου μήνα την 
υπηρεσία εδρών (εκδίκαση υποθέσεων στο ακροατήριο) 
και τις λοιπές απαιτούμενες καθημερινά υπηρεσίες των 
Ειρηνοδικών. Αντίγραφο της κατάστασης της μηνιαίας 
υπηρεσίας των Δικαστών τοιχοκολλάται στον πίνακα 
ανακοινώσεων του Ειρηνοδικείου και κοινοποιείται στο 
Δικηγορικό Σύλλογο Αλεξανδρούπολης. Πέραν της υπη¬ 
ρεσίας των εδρών ορίζεται ένας (1) Ειρηνοδίκης κάθε 
μέρα που θα εκτελεί καθήκοντα Ειρηνοδίκη Υπηρεσί- 
ας.Αυτός είναι επιφορτισμένος με την παραλαβή των 
προγραμμάτων των πλειστηριασμών, την παραλαβή 
των δηλώσεων τρίτων, την έκδοση απογράφων, τη συ¬ 
ζήτηση (Συναινετικών προσημειώσεων και προσωρι¬ 
νών διαταγών, την υπογραφή κατάθεσης δικογράφων 
(αγωγών, ανακοπών, αιτήσεων και λοιπών), το έργο της 
προανάκρισηςτις κατ' οίκον έρευνες την έκδοση διατα¬ 
γών πληρωμής τη δημοσίευση διαθηκών, την κήρυξη 
κυρίων ιδιόγραφων διαθηκών, την αναγνώριση, διάλυση 
ή τροποποίηση καταστατικών σωματείων και συνεται¬ 
ρισμών, τη χορήγηση κληρονομητηρίων και γενικότερα 
είναι αρμόδιος για να αντιμετωπίζει οποιοδήποτε ζήτημα 
προκύψει. Οι ένορκες βεβαιώσεις συντάσσονται αυθη¬ 
μερόν, οι διαταγές πληρωμής οι ευρωπαϊκές διαταγές 
πληρωμής οι διαταγές απόδοσης χρήσης μισθίου, καθώς 
και οι εντολές πληρωμής εκδίδονται κάθε ημέρα από 
τον ορισθέντα Ειρηνοδίκη Υπηρεσίας και η εκδίκαση 
των αιτήσεων παροχής νομικής βοήθειας σε αστικές και 
εμπορικές υποθέσεις κατά τις διατάξεις του ν. 3226/2004 
«Παροχή νομικής βοήθειας σε πολίτες χαμηλού εισοδή¬ 
ματος και άλλες διατάξεις» γίνεται από τον ορισθέντα 
Ειρηνοδίκη Υπηρεσίας καθημερινά. 

Γ. ΚΑΤΑΡΤΙΣΗ ΤΜΗΜΑΤΩΝ ΔΙΑΚΟΠΩΝ 
Άρθρο 13ο 

Περίοδος δικασίμων και διακοπών 

1. Τακτικές δικάσιμοι δεν ορίζονται: α) Κατά την περί¬ 
οδο των δικαστικών διακοπών, δηλαδή από την 1 η Ιου¬ 
λίου μέχρι και την 15η Σεπτεμβρίου, β) κατά την χρονική 
περίοδο από την 20η Δεκεμβρίου κάθε έτους μέχρι και 
την 7η Ιανουάριου του επομένου έτους γ) κατά τη Με¬ 
γάλη Εβδομάδα και την εβδομάδα της Διακαινησίμου, 
δ) κατά τη χρονική περίοδο από τις 15 Ιουνίου έως και 
τις 30 Ιουνίου κάθε έτους και ε) κατά τις οριζόμενες από 
το νόμο ημέρες αργίας των δημόσιων υπηρεσιών, των 
τοπικών εορτών (6 Δεκεμβρίου και 14 Μάίου) καθώς 
και της 3ης Οκτωβρίου. Κατά τις παραπάνω αναφερό- 
μενες χρονικές περιόδους διακοπών με στοιχεία β έως 
δ, ο Προϊστάμενος - Ειρηνοδίκης μπορεί, όταν κατά την 
κρίση του υπάρχει κίνδυνος από την αναβολή, να ορί¬ 
ζει έκτακτες δικασίμους με τον όρο της τήρησης των 
διατάξεων που ισχύουν. Κατ' εξαίρεση, εντός του τμή¬ 
ματος διακοπών της περίπτωσης α' και ε’ του παρόντος 
άρθρου ορίζονται εμβόλιμες δικάσιμοι για υποθέσεις 
εκούσιας δικαιοδοσίας (πλην υποθέσεων υπερχρεωμέ¬ 
νων φυσικών προσώπων) και προσωρινές διαταγές του 
ν. 3869/2010. 

2. Κατά την περίοδο των διακοπών (από την 1 η Ιουλίου 
μέχρι και την 15η Σεπτεμβρίου) δικάζονται κατ' εξαίρεση 
οι υποθέσεις που αναφέρονται στο άρθρο 27 παρ.1 του 
«Κώδικα Οργανισμού Δικαστηρίων». Ειδικότερα δικάζο¬ 
νται: α) κατά το παραπάνω χρονικό διάστημα, εκτός από 
το μήνα Αύγουστο: 1) υποθέσεις τις οποίες η Διευθύνου- 
σα το Ειρηνοδικείο χαρακτήρισε ως κατεπείγουσες και 
2) οι υποθέσεις που αφορούν διαταγές πληρωμής και 
πιστωτικούς τίτλους εργατικές διαφορές και διαφορές 
απόδοσης μισθίου και β) καθ' όλο το παραπάνω χρονικό 
διάστημα οι υποθέσεις που αφορούν λήψη ασφαλιστι¬ 
κών μέτρων ή την αναστολή εκτέλεσης αποφάσεων. 

II. ΠΟΙΝΙΚΟ ΤΜΗΜΑ 

Α. ΠΟΙΝΙΚΕΣ ΥΠΟΘΕΣΕΙΣ ΠΤΑΙΣΜΑΤΟΔΙΚΕΙΟΥ 
Άρθρο 14ο 

Αριθμός εκδικασμένων υποθέσεων, χρόνος 
έναρξης συνεδριάσεων, περίοδοι διακοπών 

1. Οι πταισματικές υποθέσεις τακτικής διαδικασίας θα 
εκδικάζονται κάθε 2η και 4η Παρασκευή κάθε μήνα και 
ορίζονται σε εξήντα (60) υποθέσεις κατ' ανώτατο όριο 
ανά δικάσιμο και ανά Πταισματοδίκη. Ενώ κατά έτος θα 
εκδίδεται ετήσιο πρόγραμμα συνεδριάσεων, το οποίο θα 
κοινοποιείται στους αρμόδιους Δημόσιους κατήγορους 
Η συνεδρίαση του Δικαστηρίου θα αρχίζει στις 09.00 π.μ. 

2. Δικάσιμοι ποινικών υποθέσεων δεν ορίζονται κατά 
την περίοδο των Δικαστικών Διακοπών, ήτοι από 1 ης 
Ιουλίου έως 15 Σεπτεμβρίου, πλην εξαιρετικών περι¬ 
πτώσεων σύμφωνα με πράξη της Διευθύνουσας το Ει¬ 
ρηνοδικείο, κατά τις οριζόμενες αργίες των δημοσίων 
υπηρεσιών, των τοπικών εορτών (6 Δεκεμβρίου και 14 
Μάίου) καθώς και της 3ης Οκτωβρίου, κατά την Μεγάλη 
Εβδομάδα και την εβδομάδα της Διακαινησίμου και κατά 


την περίοδο από 20 Δεκεμβρίου έως 7 Ιανουάριου του 
επόμενου έτους. 

Β. ΠΡΟΑΝΑΚΡΙΣΗ ΚΑΙ ΠΡΟΚΑΤΑΡΤΙΚΗ ΕΞΕΤΑΣΗ 
Άρθρο 15ο 

1.Την προανάκριση και προκαταρτική εξέταση θα δι¬ 
ενεργεί ο Ειρηνοδίκης που έχει οριστεί εβδομαδιαίως 
ως Ειρηνοδίκης Υπηρεσίας ο οποίος και θα καθορίζει 
τις ημέρες και ώρες διενέργειας αυτής. Οι Ειρηνοδίκες 
που εκτελούν και χρέη Πταισματοδίκη, θα χρεώνονται 
τις εισαγόμενες δικογραφίες ο καθένας κατ' ισομορία και 
θα έχουν την ευθύνη μέχρι περαιώσεως τους. 

2.0 Γραμματέας της προανάκρισης ασχολείται με όλες 
τις εργασίες οι οποίες απαιτούνται για προανάκριση και 
προκαταρκτική εξέταση και ειδικότερα με την κλήτευση 
των μαρτύρων, κατηγορουμένων κ.λπ., τη διεκπεραίωση 
της αλληλογραφίας την καταχώρηση των δικογραφιών 
στα σχετικά βιβλία, τη συσχέτιση εγγράφων στις δικο¬ 
γραφίες την αποστολή των δικογραφιών στην αρμόδια 
Εισαγγελία και τη σύνταξη στατιστικών πινάκων κάθε 
δίμηνο. 

3. Στην προανάκριση τηρούνται βιβλία εισερχομέ¬ 
νων υποθέσεων, υποθέσεων προκαταρκτικής εξέτασης 
υποθέσεων προανάκρισης υποθέσεων ξένων αρχών και 
βιβλίο περαιωθεισών υποθέσεων. 

4. Τις κλήσεις που αφορούν την προανάκριση τις επι¬ 
δίδει Επιμελητής Δικαστηρίων και σε περιπτώσεις κατε- 
πείγοντος αποστέλλονται στα κατά τόπους Αστυνομκά 
Τμήματα μέσω ΕΑΧ. 

ΚΕΦΑΛΑΙΟ ΤΡΙΤΟ 

ΟΡΓΑΝΩΣΗ ΓΡΑΜΜΑΤΕΙΑΣ 

ΤΟΥ ΕΙΡΗΝΟΔΙΚΕΙΟΥ ΑΛΕΞΑΝΔΡΟΥΠΟΛΗΣ 

Α. ΚΑΘΗΚΟΝΤΑ ΠΡΟΪΣΤΑΜΕΝΗΣ ΓΡΑΜΜΑΤΕΙΑΣ 

Άρθρο 16ο 

1. Η Ολομέλεια αφού έλαβε υπόψη της: 1) Τη διάτα¬ 
ξη του άρθρου 10 παρ. 4 ν. 1756/1988 «Κώδικας Ορ¬ 
γανισμού Δικαστηρίων και Καταστάσεως Δικαστικών 
Λειτουργών», 2) τη διάταξη του άρθρου 73 παρ. 4 
ν.2812/2000 «Κύρωση του Κώδικα Δικαστικών Υπαλ¬ 
λήλων», 3) την υπ' αριθ. 117830 /19-12-1987 (ΦΕΚ 719 
Β' 1987) κοινή απόφαση των Υπουργών Προεδρίας της 
Κυβέρνησης και Δικαιοσύνης «Καθορισμός αντιστοιχίας 
των Γραμματειών των Δικαστικών Υπηρεσιών της Χώρας 
σε Διευθύνσεις Τμήματα κοα Αυτοτελή Γραφεία», 4) το 
με αριθμό 110/9-10-2012 π.δ. (ΦΕΚ 193/10-10-2012 με 
θέμα «Συγχώνευση ανενεργών ή υπολειτουργούντων 
Ειρηνοδικείων της Χώρας), 5) την από 4-12-2012 πράξη 
νομοθετικού περιεχομένου, που δημοσιεύτηκε στο ΦΕΚ 
237 Α 5-12-2012 (τ.Α) με θέμα «Ρυθμίσεις κατεπειγόντων 
θεμάτων αρμοδιότητας των Υπουργείων Οκονομικών, 
Ανάπτυξης Ανταγωνιστικότητας Υποδομών, Μεταφορών 
και Δικτύων, Παιδείας και Θρησκευμάτων, Πολιτισμού 
και Αθλητισμού, Περιβάλλοντος Ενέργειας και Κλιματικής 
Αλλαγής Εργασίας Κοινωνικής Ασφάλισης και Πρόνοιας 
Δικαιοσύνης Διαφάνειας και Ανθρωπίνων Δικαιωμάτων, 
Διοικητικής Μεταρρύθμισης και Ηλεκτρονικής Διακυ- 

βέρνησης η οποία αναφέρει στη παρ. 14 Κεφάλαιο Στ' 
«Στην περίπτωση συγχώνευσης δικαστηρίων οι υφι¬ 
στάμενες οργανικές θέσεις των δικαστικών υπαλλήλων 
όλων των κλάδων διατηρούνται και μεταφέρονται αυτο¬ 
δικαίως στο δικαστήριο το οποίο προκύπτει από την εν 
λόγω συγχώνευση. Οι ανωτέρω θέσεις καταλαμβάνονται 
από τους υπηρετούντεςστα συγχωνευμένα δικαστήρια 
δικαστικούς υπαλλήλους υπό την επιφύλαξη των δια¬ 
τάξεων του άρθρου 33 του ν.4024/2011, 6) τη διάταξη 
του άρθρου 4 παρ. 4 περ. 11 της υποπαραγράφου Α.4 
του ν. 4336/2015 και 7) το γεγονός ότι στο Ειρηνοδικείο 
Αλεξανδρούπολης υπάρχουν μετά τη συγχώνευση των 
πφιφερειακών Ειρηνοδικείων (Σουφλίου και Σαμοθρά¬ 
κης) εννιά (9) οργανικές θέσεις δικαστικών υπαλλήλων 
[από τις οποίες είναι καλυμμένες μέχρι σήμερα οι έξι 
(6)] και τρεις (3) οργανικές θέσεις επιμελητών [από τις 
οποίες είνοα καλυμμένες μέχρι σήμερα οι δύο (2)] και ως 
εκ τούτου από 1-1-2013, οπότε και συγχωνεύτηκαν στο 
Ειρηνοδικείο Αλεξανδρούπολης τα προαναφερόμενα 
περιφερειακά Ειρηνοδικεία του Νομού Έβρου, το Ειρη¬ 
νοδικείο Αλεξανδρούπολης αποτελεί τμήμα. 

2. Η Προϊσταμένη της Γραμματείας είναι υπεύθυνη, 
πέραν της διεκπεραίωσης των Διοικητικών υποθέσε¬ 
ων (τήρηση στατιστικών στοιχείων και αλληλογραφίας 
πρωτοκόλλου, διαχείριση των διαφόρων προμηθειών 
γραφικής ύλης και υλικών) και για την επιθεώρηση των 
δικαστικών επιμελητών, καθώς και για την τήρηση των 
βιβλίων αδειών υπαλλήλων, νομικών βιβλίων (φύλαξη 
αυτών και ενέργειες για την προμήθεια νέων, που κρί- 
νονται αναγκαία για τη λειτουργία του Δικαστηρίου), 
επίπλων και σκευών και βιβλίο παρουσίας υπαλλήλων, 
για την τήρηση των ατομικών φακέλων των δικαστικών 
υπαλλήλων σύμφωνα με το άρθρο 87 παρ. 1 του ν.δ/τος 
1025/1971, για τη σύνταξη και τήρηση των σχετικών 
εκθέσεων επιθεωρήσεων, κάθε εργασία που έχει σχέση 
με τη λογιστική υπηρεσία του Ειρηνοδικείου, είσπραξη 
και εκτέλεση διαφόρων πιστώσεων, παρακολούθηση 
και βεβαίωση της καλής εκτέλεσηςτων προμηθειών και 
συμβάσεων από την ΟΔΕ, των πράξεων και συμβάσε¬ 
ων στη ΔΙΑΥΓΕΙΑ και στο ΚΗΜΔΗΣ. Επίσης καταρτίζει 
τους διμηνιαίους τριμηνιαίους, εξαμηνιαίους και ετή¬ 
σιους πίνακες στατιστικών στοιχείων, για τον αριθμό 
των υποθέσεων που ανατέθηκαν σε κάθε Ειρηνοδίκη, 
τον αριθμό των υποθέσεων που δημοσίευσε, την εκ¬ 
κρεμότητα ανά διαδικασία και ανά δικάσιμο και για τη 
συνολική κίνηση των υποθέσεων του Ειρηνοδικείου. 
Επιπλέον, εισηγείται εγγράφως προς τη Διευθύνουσα 
το Ειρηνοδικείο Αλεξανδρούπολης για την τοποθέτηση 
και τη μετακίνηση των υπαλλήλων σε άλλο αντικείμενο, 
λαμβάνοντας υπόψη τις ειδικές γνώσεις ικανότητες και 
ανάγκες κάθε υπαλλήλου, συντονίζει και εποπτεύει τη 
δράση και απόδοση των υπαλλήλων της Γραμματείας 
λαμβάνει μέτρα πρόληψης και φροντίζει για την απο¬ 
κατάσταση των βλαβών των κτιριακών εγκαταστάσε¬ 
ων (υδραυλικών, κλιματισμού, θέρμανσης και λοιπών). 
Πέραν των ως άνω, θα επιμελείται του γενικού ελέγχου 
της Προανάκρισης για την οποία θα υπάρχει πάντοτε 
ειδικά ορισμένος δικαστικός γραμματέας και αναπλη¬ 
ρωτής του. Η Προϊσταμένη της Γραμματείας μετά από 


συνεννόηση με τη Διευθύνουσα το Ειρηνοδικείο, ορίζει 
ανά τακτά χρονικά διαστήματα, το αντικείμενο εργασίας 
των δικαστικών υπαλλήλων και εφόσον το επιβάλλουν 
οι ειδικές υπηρεσιακές ανάγκες μπορεί να αναθέτει σε 
υπάλληλο ή υπαλλήλους ορισμένου τομέα την εκτέλεση 
εργασιών που ανήκουν στην αρμοδιότητα άλλου τομέα. 
Σε περίπτωση αλλαγής τομέα, ο υπάλληλος εξερχόμενος 
του τομέα, υποχρεούται να ενημερώνει πλήρως εντός 
εύλογου χρονικού διαστήματος τον εισερχόμενο κατά το 
αντικείμενο εργασίας με σκοπό την εύρυθμη λειτουργία 
της Γραμματείας του Δικαστηρίου. 

Β. ΑΝΤΙΚΕΙΜΕΝΟ ΤΗΣ ΓΡΑΜΜΑΤΕΙΑΣ ΚΑΙ ΑΡΧΕΙΟ 

ΤΟΥ ΕΙΡΗΝΟΔΙΚΕΙΟΥ ΑΛΕΞΑΝΔΡΟΥΠΟΛΗΣ 

Άρθρο 17ο 

1. Η Γραμματεία ασχολείται με όλες τις εργασίες και 
αρμοδιότητες του Ειρηνοδικείου και ειδικότερα με την 
τήρηση βιβλίου εκθέσεων και πράξεων, βιβλίου απορ¬ 
ρήτων εισερχομένων εγγράφων, την επιμέλεια εκτυπώ¬ 
σεων διαφόρων εντύπων, την έκδοση όλων των πιστο¬ 
ποιητικών, καθώς και την επιμέλεια για τη σύνταξη των 
εκθέσεων σφραγίσεων και αποσφραγίσεων από συμ¬ 
βολαιογράφους την τήρηση βιβλίου ειδικού Μητρώου 
συνεταιρισμών και σωματείων, βιβλία πράξεων Ειρηνο¬ 
δικών, εφέσεων, ανακοπών, αναιρέσεων, αναψηλάφησης 
κοινοποιουμένων προγραμμάτων πλειστηριασμών και 
κατασχέσεων, καθώς και όλων των καταθέσεων αγω¬ 
γών, αιτήσεων, αποφάσεων, τήρηση των πινακίων για 
τις διαδικασίεςΤακτικής Μικροδιαφορών, Εκούσιας και 
Ρύθμισης Οφειλών του ν. 3869/2010, Περιουσιακών Δι¬ 
αφορών και Ανακοπών, την κλήση των διαδίκων μέσω 
τηλεομοιοτυπίας ή ηλεκτρονική κλήση όπου εκάστοτε 
προβλέπεται, την κατάθεση, δημοσίευση και διεκπεραί¬ 
ωση διαθηκών, κληρονομητηρίων, σωματείων, συμμε¬ 
τοχή όλων των υπαλλήλων στις συνεδριάσεις όλων των 
διαδικασιών, το άνοιγμα του Ειρηνοδικείου για τη διε¬ 
νέργεια πλειστηριασμών το απόγευμα ημέραςΤετάρτης 
κάθε εβδομάδος την τήρηση των οικείων πρακτικών και 
καθαρογραφή αυτών, τη δημοσίευση όλων των πολιτι¬ 
κών αποφάσεων και διαταγών πληρωμών, την επιμέλεια 
για θεώρηση των αποφάσεων, την έκδοση αντιγράφων, 
απογράφων και παραλαβής σχετικών και την τακτοποίη¬ 
ση όλων των αποφάσεων, αγωγών, αιτήσεων, εκθέσεων 
και πράξεων και φακέλων στο Αρχείο. Με ευθύνη του 
Γραμματέα φύλαξης του αρχείου και του υπαλλήλου 
που θα ορίζεται από την Προϊσταμένη της Γραμματείας 
υπό την εποπτεία της Διευθύνουσαςτο Ειρηνοδικείο, θα 
γίνεται ο προβλεπόμενος από το ν. 4336/2015 επανα¬ 
προσδιορισμός βάσει κατηγοριοποίησης των εκκρεμών 
πέραν τηςτριετίας υποθέσεων του ν. 3869/2010. Επίσης 
ασχολείται με την παραλαβή και προσδιορισμό όλων των 
δικογράφων της Εκούσιας Δικαιοδοσίας και την εγγραφή 
των παραπάνω στα πινάκια, την παραλαβή, τον προέλεγ¬ 
χο και τον προσδιορισμό των αιτήσεων του ν. 3869/2010 
(Ρύθμιση των οφειλών υπερχρεωμένων φυσικών προ¬ 
σώπων), τον προσδιορισμό των προσωρινών διαταγών 
της Εκούσιας Δικαιοδοσίας και του ν. 3869/2010, τον 
προσδιορισμό ημερομηνίας επικύρωσης προδικαστικού 

συμβιβασμού ή εκδίκασης της προσωρινής διαταγής 
την τήρηση του αρχείου των αιτήσεων των οφειλετών 
του Ειρηνοδικείου Αλεξανδρούπολης την τήρηση βι¬ 
βλίου διαφόρων πρακτικών, καθώς και τήρηση βιβλίων 
πρακτικών συμβιβασμού, την διεξαγωγή κάθε απαραί¬ 
τητης ενέργειας που αφορά το διορισμό εκκαθαριστών, 
την δημοσίευση διαθηκών, την παραλαβή αιτήσεων για 
Νομική Βοήθεια και τη δημοσίευση των εκδιδομένων 
επ' αυτών αποφάσεων, την έκδοση (πιστοποιητικών) 
κληρονομητηρίων, την ενημέρωση του Πρωτοδικείου 
Αλεξανδρούπολης για την εγγραφή των σωματείων, την 
τήρηση βιβλίου δηλώσεων αποποίησης κληρονομιάς και 
χορήγηση αναγραφών, την έκδοση πιστοποιητικών περί 
μη αποποίησης κληρονομιάς την διενέργεια όλων των 
απαραίτητων ενεργειών, που αφορούν την σφράγιση, 
απογραφή, αποσφράγιση, επανασφράγιση, την ενημέ¬ 
ρωση των συμβολαιογράφων, που ορίσθηκαν αρμόδιοι 
να προβούν σε αυτές τις ενέργειες και την παραλαβή των 
σχετικών εκθέσεων από αυτούς τη διαβίβαση των εκθέ¬ 
σεων αυτών (των συμβολαιογράφων) περί παραβίασης 
των σφραγίδων στον Εισαγγελέα και την τήρηση σχετι¬ 
κού βιβλίου, την διενέργεια σφραγίσεων και αποσφραγί¬ 
σεων μετά αίτηση του οριστικού συνδίκου πτωχεύσεως 
την παραλαβή αιτήσεων για δημοσίευση διαθηκών και 
κήρυξη αυτών ως κύριων, την κατάρτιση και δημοσίευ¬ 
ση των σχετικών πρακτικών δημοσίευσης διαθηκών και 
κήρυξης αυτών ως κύριων, την χορήγηση αντιγράφων 
και των σχετικών πιστοποιητικών, την ενημέρωση για την 
καταχώρηση των δημοσιευμένων διαθηκών στα γενικά 
αλφαβητικά ευρετήρια του Πρωτοδικείου Αθηνών, την 
τήρηση βιβλίου και αρχείου όλων των Διαθηκών, καθώς 
και με κάθε άλλο θέμα που υπάγεται στην όλη Εκούσια 
Δικαιοδοσία γενικά, όπως και με κάθε άλλη σχετική με 
τα παραπάνω ενέργεια 

2. Η απασχόληση κάθε δικαστικού υπαλλήλου που 
υπηρετεί στη Γραμματεία του Δικαστηρίου αυτού θα κα¬ 
θορίζεται με Πράξη της Διευθύνουσας το Ειρηνοδικείο, 
κατόπιν συνεννόησης με την Προϊσταμένη της Γραμ¬ 
ματείας και εφόσον το επιβάλλουν ειδικές υπηρεσιακές 
ανάγκες μπορεί να αναθέτει σε υπάλληλο ή υπαλλήλους 
ορισμένου τομέα την εκτέλεση εργασιών που ανήκουν 
στην αρμοδιότητα άλλου τομέα. Σε περίπτωση αλλαγής 
τομέα, ο υπάλληλος εξερχόμενος του τομέα, υποχρε- 
ούται να ενημερώνει πλήρως εντός εύλογου χρονικού 
διαστήματος τον εισερχόμενο κατά το αντικείμενο εργα¬ 
σίας με σκοπό την εύρυθμη λειτουργία της Γραμματείας 
του Δικαστηρίου. 

3. Στον τομέα αυτό ορίζεται να υπηρετούν οκτώ (8) 
υπάλληλοι. 

Γ. ΑΝΤΙΚΕΙΜΕΝΟ ΤΗΣ ΓΡΑΜΜΑΤΕΙΑΣ ΚΑΙ ΑΡΧΕΙΟ 

ΤΟΥ ΠΤΑΙΣΜΑΤΟΔΙΚΕΙΟΥ ΑΛΕΞΑΝΔΡΟΥΠΟΛΗΣ 

Άρθρο 18ο 

Στην αρμοδιότητα της Γραμματείας του Πταισματο¬ 
δικείου υπάγονται: Η τήρηση πρακτικών επί της έδρας 
και η τήρηση βιβλίων δημοσίευσης αποφάσεων, η σύ¬ 
νταξη αποσπασμάτων αναβλητικών αποφάσεων και η 
αποστολή των δικογραφιών στο Δημόσιο Κατήγορο 


Αλεξανδρούπολης η έκδοση αντιγράφων και αποστολή 
αποσπασμάτων των ερήμην εφεσίβλητων αποφάσεων 
στα αρμόδια αστυνομικά τμήματα για επίδοση τους 
στους κατηγορούμενους η αποστολή των εφεσίβλητων 
καταδικαστικών αποφάσεων στον αρμόδιο Εισαγγελέα, 
η εκκαθάριση και πληρωμή μαρτυρικών δικαιωμάτων 
και η τήρηση Γενικού βιβλίου που αφορά στις παρα¬ 
πάνω εργασίες Η άσκηση ενδίκων βοηθημάτων, δηλ. 
προσφυγών κατά Διατάξεων Εισαγγελέα Πλημ/κών που 
απορρίπτουν έγκληση και άσκηση ανακοπών λιπομαρ¬ 
τυρίας κατ' άρθρο 232 ΚΠΔ και αποστολή αρμοδίως 
τούτων. Η άσκηση ενδίκων μέσων κατά ποινικών απο¬ 
φάσεων και αποστολή τούτων στα αρμόδια Δικαστή¬ 
ρια, η εισαγωγή συγχωνευτικών αποφάσεων του Δικα¬ 
στηρίου μας και Σύνταξη Ατομικών Φύλλων Έκπτωσης 
(ΤΑΦΕ) για τη διαγραφή των προστίμων που βεβαιώθη¬ 
καν με τις αποφάσεις που συγχωνεύτηκαν ή άλλων που 
διαγράφηκαν με Διάταξη του Δημοσίου Κατηγόρου, 
σύμφωνα με τον ν. 1240/1982, από τα αρμόδια Δημόσια 
Ταμεία Επί ερήμην καταδικαστικών αποφάσεων, μετά 
την καταχώρηση τους στο οικείο βιβλίο, γίνεται χωρι¬ 
σμός των δικογραφιών ανάλογα με τον τόπο τέλεσης 
της παράβασης καταχώρηση τους σε χρηματικούς κα¬ 
ταλόγους οι οποίοι διαβιβάζονται στο τέλος κάθε μήνα 
στις αρμόδιες Δ.Ο.Υ. όπου η κατοικία του κατηγορουμέ¬ 
νου. Στους χρηματικούς καταλόγους αναγράφονται τα 
πλήρη στοιχεία του παραβάτη, η διεύθυνση κατοικίας 
ο αριθμός ταυτότητας και φορολογικού μητρώου, η 
ανάλυση των ποινών και η σχετική άθροιση. Σύνταξη 
εις τριπλούν συγκεναρωτικών καταστάσεων, οι οποίες 
συνοδεύουν τους παραπάνω χρηματικούς καταλόγους 
και στις οποίες αναγράφονται συγκεντρωτικά τα χρη¬ 
ματικά ποσά που βεβαιώνονται στα αρμόδια δημόσια 
ταμεία και καταχωρούνται στο ειδικό βιβλίο, που ενη¬ 
μερώνεται με την επιστροφή από τα Ταμεία ενός από 
τα τρία αντίγραφα των συγκεντρωτικών αποφάσεων, 
ώστε να φαίνεται η βεβαίωση των χρηματικών ποινών 
και παροχή πληροφοριών σε τρίτους για θέματα που 
τους αφορούν. Ο γραμματέας του Πταισματοδικείου 
ασχολείται, επίσης με τη φύλαξη αποφάσεων, πρακτι¬ 
κών, βιβλίων και δικογραφιών του Δικαστηρίου, τη χο¬ 
ρήγηση σε διαδίκους και πληρεξουσίους δικηγόρους 
επικυρωμένων αντιγράφων και αποσπασμάτων, την έκ¬ 
δοση αποσπασμάτων προς Δημόσιους Κατηγόρους και 
Αστυνομικά Τμήματα για αφαίρεση άδειας Λειτουργίας 
για τη διαγραφή χρέους την απάντηση στα έγγραφα 
ΔημοσίωνΤαμείων για εξακρίβωση στοιχείωντων οφει¬ 
λετών και γενικά κάθε ενέργεια που θα διευκολύνει την 
εκτέλεση των αποφάσεων. Τέλος με την αρχειοθέτηση 
κατ' έτος των αποφάσεων, πρακτικών και σχετικών δι¬ 
κογραφιών. Εάν οι ανάγκες της υπηρεσίας το επιβάλ¬ 
λουν η Διευθύνουσα το Ειρηνοδικείο με πράξη της θα 
αυξάνει τις αρμοδιότητες. Στον τομέα αυτό ορίζεται να 
υπηρετεί ένας (1) υπάλληλος 

ΑΚΡΟΤΕΛΕΥΤΙΑ ΔΙΑΤΑΞΗ 

Άρθρο 19ο 

Για τα ιδιαίτερα προβλήματα που τυχόν ανακύπτουν 
στους τομείς οι υπάλληλοι θα συνεργάζονται με την 

Προϊστάμενη της Γραμματείας και τη Διευθύνουσα το 
Ειρηνοδικείο. 

ΜΕΤΑΒΑΤΙΚΗ ΔΙΑΤΑΞΗ 
Άρθρο 20ο 

1. Χρόνος έναρξης του ανωτέρω κανονισμού ορίζε¬ 
ται η ημέρα της δημοσίευσής του στην Εφημερίδα της 
Κυβέρνησης 


2. Για ό,τι δεν προβλέπεται από τον παρόντα Κανονι¬ 
σμό Εσωτερικής Υπηρεσίας εφαρμόζονται οι διατάξεις 
του ν. 1756/1988 «Κώδικας Οργανισμού Δικαστηρίων 
και κατάστασης Δικαστικών Λειτουργών», όπως ισχύει. 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

